stanford-oval/wikipedia huggingface dataset:
מגדלור אדיסטון
הערות שוליים

↑  http://www.trinityhouse.co.uk/lighthouses/lighthouse_list/eddystone.html
↑  http://www.trinityhouse.co.uk/lighthouses/lighthouse_list/eddystone.html
↑  יש הרואים במגדלור המשופץ את המגדלור החמישי שהוקם באותו אתר.
↑  50°21′52″N 4°08′31″W﻿ / ﻿50.364374°N 4.141867°W﻿ / 50.364374; -4.141867
↑  היה זה הנסיך אלפרד, בנה השני של המלכה ויקטוריה.
| --- | --- |
בקרת זהויות :  NLI: 987007282099305171  GND: 1067162240  LCCN: sh2003010138  VIAF: 314860339   WorldCat (עם VIAF): 314860339 
איור של מגדלור וינסטנלי
איור של מגדלור סמיטון
מגדלור סמיטון בחוף פלימות'
מטא-חומר

מטא-חומר הוא חומר סינתטי למחצה, שאינו מצוי בטבע בתצורתו המיוחדת. למטא-חומר מבנה מולקולרי ייחודי, בעל תכונות מיוחדות. המולקולות הבסיסיות של חומר העל מורכבות מאטומים כגון כסף, זהב או אלומיניום, או מולקולות מורכבות יותר.
המייחד את המטא-חומר משאר המולקולות הוא המבנה ההנדסי שלו, בעוד ששאר המולקולות הסינתטיות הרבות מתייחדות במבנה כימי ייחודי.  סידור של מולקולות מסוימות בצורה קבועה מראש וחוזרת על עצמה, דוגמת סריג, מעניקות להן תכונות שאינן קיימות באותו חומר עצמו המסודר במבנה הטבעי שלו. באופן דומה ניתן לסדר את המולקולות בצורה טבעתית או בתצורות הנדסיות אחרות.
לרוב משתמשים במטא-חומר בננוטכנולוגיה. השימוש הרווח בהם הוא לבניית אנטנות מכ"ם ועדשות אופטיות. לאחרונה החלו להשתמש במטא-חומר לצורך יצירת חומרים בעלי שבירת אור שלילית, העשויה לבלוע לחלוטין את קרינת הספקטרום הנראה ובכך להפוך אותם לחומרי הסוואה מעולים.
השם מטא-חומר (Meta Material) הוענק לחומר בשנת 1999 על ידי ד"ר רוג'ר וולסר מאוניברסיטת טקסס באוסטין. וולסר הגדיר מטא-חומר בהגדרה זו: "מולקולה מלאכותית מיקרוסקופית, תלת-ממדית, בעלת מבנה תאי מחזורי, המתוכננת ליצור שילוב אופטימלי שאינו זמין בטבע".
אחד מהסוגים של מטא-חומר הוא מטא חומר פוטוני.
מונג'ון

| מונג'ון |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קנגורו
משפחה:: קנגוריים
סוג:: וולבי סלעים
מין:: מונג'ון
שם מדעי
 Petrogale burbidgei ‏קיצ'נר, 1978
תחום תפוצה


מונג'ון (שם מדעי: Petrogale burbidgei; מכונה גם וולבי סלע בורבידג') הוא מין של כיסאי קטן וססגוני בסוג וולבי הסלע שהתגלה בשנות ה-70 של המאה ה-20 ומוגבל לאזור מצומצם בצפון יבשת אוסטרליה. מין זה הוא הנציג הקטן ביותר בסוגו ובמשפחת הקנגוריים, ולו מספר מאפיינים פיזיים ייחודים. המונג'ון חי באזורים סלעיים נידחים בקימברלי, ומעט מאוד ידוע על האקולוגיה והביולוגיה שלו.
טקסונומיה ומיון

המונג'ון התגלה בשנת 1976 על ידי צמד החוקרים האוסטרליים דארל קיצ'נר (Darrell Kitchener) וגורדון סנסון (Gordon Drummon Sanson), והוא תואר על ידם מדעית שנה לאחר מכן. הדגימה שעליה התבסס התיאור המדעי, הייתה נקבה במשקל 1.4 קילוגרם שנורתה על ידי קיצ'נר על אבני חול בשעות הדמדומים במישור מיטשל הסמוך לאתר בשם קריסטל קריק. הנקבה שנורתה נשאה בכיסה צאצא במשקל 50 גרם וללא פרווה. דגימות נוספות נאספו במישור מיטשל, בפארק הלאומי פרינס ריג'נט ובאיים: בונגאריי, קטרס, ביג' בארכיפלג בונפרטה. השם המדעי שניתן למונג'ון (Petrogale burbidgei - סמור הסלע של בורבידג'), הוא לכבוד אנדרו ארנולד בורבידג' (Andrew A. Burbidge) שחקר רבות את הפאונה באזור קימברלי.
במקור, קיצ'נר וסנסון קראו למין זה וואראבי בהתבסס על השם המקומי משפת וינומבאל האבוריג'ינית, ושם זה אומץ על ידי אגודת היונקים האוסטרלים. בהמשך, לאחר בירור עם הילידים האבוריג'ינים המקומיים, הסתבר ששם זה משמש ככינוי כללי הן עבורו והן עבור המין נברלק (Petrogale concinna), ושמו הוחלף למונג'ון - אחד מתוך מספר כינויים ספציפיים בשפות האבוריג'ינים עבור מין זה.
המונג'ון משויך לסוג וולבי הסלע (Petrogale) הכולל 16 מינים, ובתוכם גופא, הוא שייך לקבוצת המינים brachyotis הכוללת 3 מינים נוספים מלבדו שקרובים זה לזה מבחינה גנטית וחיצונית: הנברלק, וולבי סלע וילקינס ווולבי סלע קצר-אוזן. הסוג וולבי סלע ממוקם במשפחת הקנגוריים ובסדרת הקנגוראים. ההבחנה בין המונג'ון לנבלרק אינה קלה, אך לרוב, המונג'ון בהיר וכתום יותר, סימוני הצד שלו דהויים או נעדרים, ואוזניו ורגליו קצרות יותר.
אנטומיה ומראה

המונג'ון הוא המין הקטן ביותר בסוג וולבי סלע, ובמשפחת הקנגוריים בכלל. מבנה גופו דק וגלילי עם פרופיל דמוי גחן, וראשו הגדול והחרוטי מתאפיין בחוטם צד ומחודד במיוחד שמזכיר במקצת את חוטם הנומבט. אין אלו המאפיינים החריגים היחידים של המונג'ון: העיניים שלו גדולות מאוד בהשוואה לגודלו הכללי, וארובות העין שלו רחבות ותופסות את רוב הפנים; אפו קטנטן ומחודד, אוזניו קצרצרות ואליפסיות (0.3 ס"מ) וסכמת הצבעים של פרוותו שונה מזו של מינים אחרים. למרות ההבדלים הרבים במורפולוגיה, המונג'ון עדיין חולק קווי דמיון מסוימים עם יתר הוולבים. פלג גופו האחורי מפותח ורחב משמעותית מהפלג הקדמי. הגפיים הקדמיות דקות וקצרות, והגפיים האחוריות מפותחות ושריריות. לנקבה כיס מפותח עם שרירי סגירה. המונג'ון כאמור הוא יונק כיס קטן-ממדים, ודומה במידות גופו לקנגורו חולדתי; אורך ראשו וגופו של המונג'ון: 30–35 סנטימטרים ומשקלו: 1.4-0.9 קילוגרם. זנבו השעיר והגמיש מגיע לאורך 26–29 סנטימטרים, ובקצהו מברשת שיער גדולה וכדורית שייחודית למין זה ודומה לפלומה.
הפרווה של המונג'ון קצרה וצפופה ובעלת מרקם רך. צבעה הכללי חום-צהבהב בהיר עד בז' השזור בשערות אפורות וקרמיות. הצד התחתון כולו (מהבטן ועד לגרון) צבוע באפרפר חיוור, שנהב או לבן בוהק. הכתפיים, הצוואר, השכמות והשוקיים בצבע כתום אפרסק או צהוב, ואילו הזרועות והרגליים אפרפרים; על המרפק ובית השחי, יש סימון שחור-לבן האופייני לסוג, אך בדרך כלל הוא אינו גלוי לעין ונעדר לעיתים קרובות. גבו של המונג'ון צבוע באדמדם כהה עד ערמוני, ולאורכו פס שחרחר דקיק. ראשו של המונג'ון בצבע צהבהב-כתמתם חיוור, להוציא את הקרקפת והחרטום האפרפרים. המצח חצוי בחריץ שחור דקיק, שלעיתים מתחבר לפס השחור בגב. אזור ארובות העיניים והלחיים בצבע כתום או צהוב, והסנטר והשפתיים לבנים; סימונים לבנים נוספים עשויים להיות סביב העיניים והלוע. האוזניים אפורות בצידן החיצוני, ורודות בצידן הפנימי, ובעלות רצועה שחרחרה.
זנבו של המונג'ון ססגוני למדי: צידו העליון צהוב-אדמדם וצידו התחתון אפרורי, ומברשת השיער הכדורית שבקצהו עשויה להיות ערמונית עם קצוות צהבהבות, או שחרחרה בצידה העליון ולבנה בצידה התחתון.
תפוצה וביולוגיה

המונג'ון אנדמי לצפון אוסטרליה, בה הוא מוגבל לאזור נידח בצפון-מערב קימברלי לחופי ים טימור. הוא מצוי גם במספר איים בארכיפלג בונפרטה: ביג' (171 קילומטרים רבועים), בונגאריי (42 קילומטרים רבועים), קטרס (17 קילומטרים רבועים), ואולי גם בוולסטון (8.6 קילומטרים רבועים). שרידים תת-מאובנים שנמצאו במצוקי צ'דדה ברכס נאפייר, מרמזים על תפוצה היסטורית רחבה יותר בעבר. התפוצה הגאוגרפית של המונג'ון היא לאורך מישור מיטשל ורכס המלך לאופולד עד הרכס הארטזי.
בית הגידול שלו מורכב מגבעות של סלעים ואבני חול בתוך חורש ים-תיכוני פתוח עם מקומות מחסה מתאימים (סדקים גדולים למשל), והוא מוגבל לאזורים עם כמות משקעים גבוהה של 1,400-1,200 מילימטר לשנה. הצמחייה בסביבת המחיה שלו מורכבת מאקליפטוס, תאנה, ועשב ספיניפקס.
מעט מאוד ידוע על האקולוגיה והרבייה של המין. המונג'ון הוא יונק פעיל לילה, ומבלה את שעות היום כשהוא ספון במערות ונקיקים בסלעים. הוא גומע בזריזות מרחקים גדולים בתורו אחר מזונו הצמחי המורכב מעשבים, עלים, פירות, פרחים ושרכים. הסוליות המחוספסות בכפות רגליו מקנות לו אחיזה מצוינת אפילו על סלעים חלקלקים, ומאפשרות לו להאיץ את גופו קדימה. המונג'ון ככל הנראה מסוגל להתרבות בכל השנה, עם שיאי המלטות בעונה הגשומה. הוא מתייחס בסקרנות לבני אדם ואף עשוי לגשת אליהם ולבחון אותם מקרוב.
מצב

המונג'ון מסווג על ידי הרשימה האדומה של IUCN במצב השימור קרוב לסיכון (NT), בעיקר עקב שטח התפוסה המצומצם שלו שמתפרש על כ-2,000 קילומטרים רבועים (מתוך הטווח המתפרש על 20,000 קילומטרים רבועים). עם זאת, אין עדיין עדות לירידה כל שהיא במספרי המונג'ון, כתוצאה ממחסור במידע כללי אודות המין. האיומים הנוכחיים על המונג'ון אינם ידועים; הוא עשוי לסבול במידה מסוימת מטריפה על ידי חתולים, ושינוי במשטרי אש (הצתה מכוונת של שריפות קטנות) שגורמים להתיישנות הצמחייה. ניצול עתידי של מרבצי בוקסיט במישור מיטשל עשוי להשפיע לרעה על אוכלוסיית המונג'ון, אם כי המרבצים אינם נמצאים בתחומי בית הגידול המועדף עליו.
ארגון השימור IUCN ממליץ על מספר פעולות עבור המין: ביצוע מחקרים לשיפור הידע הקיים אודות הביולוגיה ואזורי התפוסה; צמצום האיום הנשקף ממשטרי אש לא הולמים; העלאת המודעות הציבורית לשמירה על המונג'ון; פיקוח הדוק על הגישה לארכיפלג בונפרטה במטרה למנוע הכנסת טורפים פולשים, אוכלי-עשב מתחרים או מחלות לאיים;
לחקור את השפעת החתולים על המונג'ון.
המונג'ון מצוי במספר אזורים מוגנים, ביניהם הפארק הלאומי פרינס ריג'נט והפארק הלאומי נהר מיטשל. אומדן האוכלוסייה והמגמה שלה טרם ידועים.
לקריאה נוספת

Kitchener, D. J. ‏ "PETROGALE BURBIDGEI (MARSUPIALIA, MACROPODIDAE), A NEW ROCK WALLABY1FROM KIMBERLEY, WESTERN AUSTRALIA." Rec. West. Aust. Mus 6.2 (1978)
Pearson, D. "Recovery plan for five species of rock wallabies: Black-footed rock wallaby (Petrogale lateralis), Rothschild rock wallaby (Petrogale rothschildi), Short-eared rock wallaby (Petrogale brachyotis), Monjon (Petrogale burbidgei) and Nabarlek (Petrogale concinna) 2012–2022." Department of Environment and Conservation, Perth, WA (2012).
O'Neill, R. J., et al. "Low levels of sequence divergence in rock wallabies (Petrogale) suggest a lack of positive directional selection in SRY." Molecular biology and evolution 14.3 (1997): 350-353.
הערות שוליים

↑  מונג'ון באתר הרשימה האדומה של IUCN
| קנגוריים |
| --- | --- | --- |
| וולביים ארנביים מפוספסים | וולביים ארנביים מפוספסים |  |
| וולבי ארנבי מפוספס | וולבי ארנבי מפוספס (סוג ומין יחיד) |   |
| קנגורים | קנגורים |   |
| קנגורו | קנגורו אפור מזרחי • קנגורו אפור מערבי • קנגורו אדום • וולארו האנטילופה • וולארו מצוי • וולארו שחור • וולבי אגיל • וולבי שחור-פס • וולבי טמר • וולבי סבך מערבי • וולבי פרמה • וולבי זנב-שוט • וולבי אדום-צוואר |   |
| קנגורו אילני | קנגורו אילני אפרורי • קנגורו אילני לומהולץ • קנגורו אילני בנט • קנגורו אילני דובי • קנגורו אילני הואון • קנגורו אילני דוריה • קנגורו אילני סרי • קנגורו אילני גודפלו • קנגורו אילני עטוי-זהב • קנגורו אילני שפלתי • קנגורו אילני הוזר • קנגורו אילני וונדיוואי • איפולה • דינגיסו • טנקיל |   |
| וולבי הצבי | וולבי צבי שחור • וולבי צבי לבן-פס • וולבי צבי אפור • וולבי צבי חום |   |
| וולבי יערוני | וולבי יערוני מקלאי • וולבי יערוני זוטר |   |
| וולבי ארנבי | וולבי ארנבי ממושקף • וולבי ארנבי אדמוני |   |
| וולבי זנב-מסמר | וולבי זנב-מסמר מרוסן • וולבי זנב-מסמר צפוני |   |
| וולבי הסלע | וולבי סלע קצר-אוזן • וולבי סלע וילקינס • וולבי סלע פרוסרפיני • וולבי סלע רוטשילד • וולבי סלע צהוב-רגל • וולבי סלע אלייד • וולבי סלע כף-יורק • וולבי סלע גודמן • וולבי סלע הרברט • וולבי סלע חדגוני • וולבי סלע שחור-צד • וולבי סלע מאריבה • וולבי סלע זנב-מברשת • וולבי סלע סגול-צוואר • וולבי סלע שרמן • מונג'ון • נברלק |   |
| פדמלון | פדמלון טסמני • פדמלון בראון • פדמלון כהה • פדמלון קלבי • פדמלון ההרים • פדמלון אדום-רגל • פדמלון אדום-צוואר |   |
| וולבי ביצות | וולבי ביצות (סוג ומין יחיד) |   |
| קווקה | קווקה (סוג ומין יחיד) |   |
זוג מונג'ונים בטבע.
נוף אופייני לבית גידולו של המונג'ון.
מור פנייש

| --- | --- |
אין תמונה חופשית
 לידה:  26 במרץ 1866 ארדבניה, הונגריה 
 פטירה:  2 במאי 1949 (בגיל 83) בודפשט, הרפובליקה ההונגרית 
 שם לידה:  Feuerlicht Mózes 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השכלה:  בית המדרש לרבנים בבודפשט (1892) 
 
קברו בבית הקברות היהודי ברחוב קוזמה
הרב מור פנייש (במקור עד 1894 משה פוֹיֶרְלִיכט, בהונגרית:Fényes Mór; ארדבניה, 26 במרץ 1866 – בודפשט, 2 במאי 1949) היה רבה של פשט וסופר תאולוגי.
ביוגרפיה

פוירליכט הוא בנם של יידל (יהודי) פוירליכט ושל רוזה גוטמן. בין השנים 1882–1892 היה תלמיד של בית המדרש לרבנים בבודפשט. בשנת 1891 קיבל דוקטורט במדעי הרוח בבודפשט, ובשנת 1893 סמיכה לרבנות. משנת 1893 היה המורה לדת של הקהילה היהודית של פשט, ואחר כך המפקח המקצועי של התחום בבתי הספר היהודיים, בתקופה זו היה גם עוזר רב ולאחר מכן רב של קהילת פשט. הוא היה כותב ספרי לימוד ידוע ובולט ואחד המומחים הטובים ביותר בספרות הרבנית. סידור החומר הקפדני, האובייקטיביות הלא מושפעת ומקוריות התפיסה שלו הם מאפיינים את מחקריו.
אשתו הייתה יולאן רייך (1879–1961).
ילדיהם:
ארז'בט פנייש (1904–1945) נספתה בשואה
אגוטה מריאנה פנייש (1905–1986). בעלה היה יוז'ף וייס.
עבודותיו

הדקדוק העברי. בודפשט, 1891.
ההיסטוריה של היהודים מגלות בבל ועד ימינו. חלק א'. עד סוף תקופת התלמוד. עם קטעים ספרותיים ותלמודיים-מקראיים, יוונים-יהודים. לשימוש בתי ספר ופרטיים. בודפשט, 1895.
ההיסטוריה של היהודים מגלות בבל ועד ימינו. חלק ב'. מימי הביניים ועד העידן המודרני (מסוף תקופת התלמוד ועד ימינו), עם קטעים ספרותיים. בודפשט, (1890-1899)
היסטוריה ודיווח קבוע על פולחן הדת היהודית ומוסדות הדת קשורים אליו. (בודפשט, 1896).
הכרת הפולחן היהודי. מהדורה שנייה, מתוקנת. בודפשט, 1899.
מתווה קצר של התאולוגיה היהודית, תוך התייחסות מיוחדת לפולחן ולמוסר. בודפשט, 1901.
ברית איתנה. תיאור מפורט יותר של הדת והמוסר היהודי. נכתב על ידי מור פנייש לכיתות העליונות של בתי הספר התיכוניים היהודיים. בודפשט, 1903.
תנ"ך בית הספר. לכיתה א' בבתי ספר תיכוניים ולחטיבות הביניים. בודפשט, 1905.
תיאור כללי של תוכן ורעיונות המקרא תוך התייחסות מיוחדת למסורת הדתית היהודית. עם קטעים בעברית ובהונגרית. לכיתה ז' בבתי ספר תיכוניים ובכיתה ג' בבתי ספר מסחריים גבוהים ומכוני הכשרת מורים. בודפשט, 1913. (פרסומי ספרי הלימוד בבתי הספר הדתיים של הקהילה היהודית של פשט)
קטעים קבועים ממסורות הדת היהודית והמוסר וכן מהספרות היהודית ומפרקי אבות. בתי ספר תיכוניים כיתות ח' ומכוני הכשרת מורים כיתה ד'. בודפשט, 1913. (פרסומי ספרי הלימוד בבתי הספר הדתיים של הקהילה היהודית של פשט)
מאמריו הופיעו בכתבי עת שונים. הוא תרגם חלק משמעותי מהתנ"ך המשפחתי של פרנקל והיה ממחברי הלקסיקון יהודי הונגרי .
לקריאה נוספת

נתוניו בקטלוג המוזיאון הספרותי פטפי
לקסיקון יהודי הונגרי. 1929. עורך פטר אויווארי. מור פנייש
מור פנייש ב-Arcanum
https://brill.com/view/book/9789004328655/B9789004328655_010.xml
הערות שוליים

↑  Az engedélyt tartalmazó BM rendelet száma/évszáma: 78389/1894. Forrás: MNL-OL 30793. mikrofilm 116. kép 1. karton. Névváltoztatási kimutatások 1894. év 3. oldal 20. sor
↑  "Halotti bejegyzése a Budapest VI. kerületi polgári halotti akv. 517/1949. folyószáma alatt".
| --- | --- |
בקרת זהויות :  NLI: 987007261297905171  ISNI: 0000 0000 6698 2626  LCCN: n2002097617  VIAF: 16589843   WorldCat (עם VIAF): 16589843
מזונגו

מזונגו (Mzungu) היא מילה שמשמעותה אדם לבן בשפות בנטו רבות במזרח אפריקה, במרכזה ובדרומה. קיימות מספר צורות של המילה בהתאם לאזור ולניב המקומי.
| שפה | יחיד | רבים | יחס הקניין |
| --- | --- | --- | --- |
| סוואהילי במזרח אפריקה | Mzungu | wazungu | kizungu |
| צ'יצ'ווה במלאווי | Muzungu | bazungu | chizungu |
| קינירואנדה ברואנדה / קירונדי בבורונדי | Muzungu | bazungu | kizungu |
| בֶּמְבַּה בזמביה וברפובליקה הדמוקרטית של קונגו | Musungu | basungu | chisungu |
| סֶנַה במוזמביק | Muzungu | azungu |  |
יחס הקניין 'קיזונגו' או 'צ'יזונגו' פירושו "של האדם הלבן". צורות אלו מאפיינות בעיקר את "שפתו של האדם הלבן". הכוונה לשפה האנגלית אשר בדרך כלל מדוברת על ידי הלבנים במזרח אפריקה, אך מילים אלו יכולות להתייחס לכל שפה אירופאית. שמה הספציפי של האנגלית בסוואהילית היא 'קיאינגרזה' ובבמבה היא 'צ'ינגלשי', צורות שמקורן במילה 'English'. וואצ'יזונגו ובאצ'יזונגו פירושן "דברים של האדם הלבן" בהקשרים של התרבות המערבית, סוגי המזון ואורח החיים.
מקור הכינוי

האטימולוגיה של המילה נובעת מקיצור המושג "אחד שהוא נע ונד" (ככל הנראה זונגולוקה, זונגושה שמשמעותן להסתובב במעגלים). המילה שימשה בעבר כהתייחסות לסוחרים אירופאים שסיירו בארצות מזרח אפריקה במאה ה-18. הכינוי החל להתייחס ל"אדם לבן" בגלל גוון עורם של הסוחרים.
הערכה אחרת של מקור הכינוי טוענת כי מקור השורש זונגו הוא עיוות של המילה English שאומץ על ידי שפות הבנטו. הערכה זאת ניתן לקשר למגלי ארצות, אנשים אשר הגיעו למזרח אפריקה במאות ה-18 וה-19 דוגמת מגלה הארצות ג'ון הנינג ספיק אשר מצא את מקור הנילוס באזור ג'ינג'ה באוגנדה של ימינו.
כפרים מרוחקים בקניה וטנזניה זוכים לעיתים רחוקות לביקורים של באזונגו, בעקבות זאת מפגש עם לבנים נחשב אירוע מיוחד ויוצא דופן בקרב הקהילה המסוגרות יותר.
כינויים אחרים

סביר להניח שלמזונגו ניתנו כיווניים נוספים המתייחסים לצבע העור של האירופאים, אשר לא נתפס במרכז ומזרח אפריקה כלבן כפי שאירופאים תרגמו משפותיהם. המקומיים ראו את האירופאים כאדומים או ורודים. לדוגמה בקינירואנדה ובקירונדי, מוכרים הלבנים כ"רוטוקי" שמשמעותו 'אדום'. אין שימוש רשמי בכינוי זה כיוון שהוא נחשב כעלבון.
ביטויים אחרים לאנשים לבנים באפריקה הדרומית כוללים:
'מולונגו' בדרום אפריקה
'מוקיווה' בזימבבואה
'מוקווה' בקרב שבט הטונגה בזמביה.
ראו גם

פרנג'ים
מור קיש

| --- | --- |
אין תמונה חופשית
 לידה:  12 במאי 1857 קלוז'-נאפוקה, האימפריה האוסטרית 
 פטירה:  10 בספטמבר 1945 (בגיל 88) בודפשט, ממלכת הונגריה 
 מדינה:  הונגריה 
 מקום קבורה:  בית הקברות פרקשרטי בבודפשט 
 
מור קיש (בהונגרית: Kiss Mór; קלוז', 12 במאי 1857 – בודפשט, 6 בספטמבר 1945) היה משפטן, יהודי-הונגרי מומחה למשפט הרומי פרופסור באוניברסיטה.
ביוגרפיה

קיש נולד במשפחה יהודית כבנם של שמואל קיש ויוהנה קוהן. הוא סיים את לימודיו בקולג' היוניטרי בקלוז'-נאפוקה ואת לימודיו האקדמיים באוניברסיטה בבודפשט (1872–1876), תחילה במדע המדינה (1876) ולאחר מכן כדוקטור למשפטים (1877). הוא המשיך את לימודיו במלגה מחוץ להונגריה (לייפציג, ברלין, האלה, מינכן, גטינגן, פריז). הוא הוסמך כמרצה למשפט הרומי ב"אוניברסיטת פרנץ יוזף של קלוז'-נאפוקה" (1878) והחל את ההוראה בשנה האקדמית 1879/1880). יש סברה שהתנצר (הדת הרומית קתולית) בשנות ה-90 של המאה ה-19, אך אין לכך שום תיעוד.
קיש היה מרצה במשך ארבע שנים באקדמיה למשפטים בעיר סיביו (1880–1884). שם נולד בנו, גזה קיש, והפך גם כן למשפטן בתחום המשפט הרומי. אחרי סגירת האוניברסיטה בסיביו (19 ביוני 1884) חזר קיש לאוניברסיטת קלוז'-נאפוקה כדי לשמש כמרצה למשפט רומי. הוא לימד משפט רומי באוניברסיטה במשך למעלה מ-25 שנה (1884–1910). כמרצה למשפט הרומי וכתלמידו וחסידו של ברנהרד וינדשייד (Bernhard Windscheid) ושל רודולף פון ירינג (Rudolf von Jhering) קיש נחשב לאחת הדמויות הדומיננטיות בחינוך המשפטי ההונגרי במשך יותר משלושה עשורים. כפרופסור באוניברסיטת קלוז'-נאפוקה, במחלקה למשפט פנדקה (1990–1915), אחר כך פרופסור במחלקה למשפט רומי (1915-1919). שלוש פעמים היה דקאן הפקולטה למשפטים ולמדע המדינה, ובשנת הלימודים 1904/1905 היה רקטור האוניברסיטה. בשנת 1910 הוענק לו תואר "יועץ חצר המלוכה". בשנת 1921 פרש לגמלאות מאוניברסיטה.
בשנת 1919, לאחר ביטול אוניברסיטת פרנץ יוזף בעיר, הוא נשאר בקלוז'-נאפוקה, שם חי בין שתי מלחמות העולם. הוא המשיך בעבודתו המדעית גם לאחר פרישתו, ובכך הצטרף גם לעבודת "איגוד המוזיאונים בטרנסילבניה". הוא נפטר בבודפשט בראשית הסתיו של 1945. אשתו הייתה אסתר פישר.
מעבודותיו

ההיסטוריה של התפתחות הצוואות עד בית המחוקקים של הקיסר יוסטיניאנוס, קלוז'-נאפוקה, 1876
נתונים על מקורם של bonorum possessio contra tabulas - מוזיאון טרנסילבניה, 1880
Einfluss der altrömischen Staats- und Heeresorganisation auf die spätere Weltherrschaft und Rechtsentwicklung – Vortrag, gehalten am 23. Februar 1883. im militär-wissenschaftlichen Verein zu Hermannstadt. – Hermannstadt, 1883.
לזכרם של וינדשייד וירינג - קלוז' נאפוקה, 1893.
חוק החובות - מחברים משותפים: מור קטונה, יאנוש ריינר, בודפשט, 1898, - מתוך:ה משפט האזרחי ההונגרי - נערך על ידי ארמין פודור ודז'ה מרקוש - I - IV. כרך ג '. כרך.
טיוטת הקוד האזרחי הקיסרי הגרמני - בודפשט, 1899.
תיאוריה, פרקטיקה, הרפורמה בהוראת המשפט בהונגריה קלוז' נאפוקה, 1905[
לקריאה נוספת

Romania magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. Bukarest: Kriterion .1994. ISBN 973-26-0369-0 לקסיקון הונגרי לספרות ברומניה
Gaal György: Egyetem a Farkas utcában – A kolozsvári Ferenc József Tudományegyetem előzményei, korszakai és vonzatai – Erdélyi Magyar Műszaki Tudományos Társaság, Kolozsvár, 2001 ISBN 973-0-02284-4 ג'רג' גאל: אוניברסיטה ברחוב פרקש.
Magyar életrajzi lexikon: 1000–1990 – szerkesztő: Kenyeres Ágnes – Arcanum Adatbázis Kft., Budapest, 2001.
Magyar zsidó lexikon – Szerkesztette: Ujvári Péter – Makkabi, Budapest, ISBN 963-7475-50-8 לקסיקון יהודי הונגרי. מור קיש
Szinnyei József: Magyar írók élete és munkái – Arcanum Adatbázis Kft., Budapest, 2000 ISBN 963-86029-9-6 חייהם ויצירותיהם של סופרים הונגרים.
Földi András - Hamza Gábor: A római jog története és institúciói. 23. átdolgozott és bővített kiadás, Budapest, 2019 ISBN 978-963-19-8332-6
הערות שוליים

↑  Halálesete bejegyezve a Bp. XIV. ker. állami halotti akv. 2531/1945. folyószáma alatt.
↑  The Digest, also known as the Pandects
מזון מקומי

מכירת צנוניות בשוק איכרים. שוקי איכרים מתמחים בתוצרת מקומית
מזון מקומי או תנועת המזון המקומי היא "מאמץ משותף לבנות כלכלת מזון מקומית ועצמאית יותר, בה גידול, ייצור, עיבוד, הפצה וקנייה של מזון מוגבלים לאותו אזור, במטרה להגביר את הבריאות הסביבתית והכלכלית של האזור". המושג נחשב חלק מאג'נדת הקיימות הכללית ומהקריאה לחזור למודל של כלכלה מקומית, כתחליף לכלכלת הגלובליזציה. תומכי השיטה טוענים כי היא מאפשרת לחסוך את המשאבים וזיהום הסביבה הנגרמים מתעבורה ושינוע של חומרי גלם ומוצרים למרחקים גדולים.
המילה האנגלית Locavore, שפירושה "אדם שאוכל רק מזון מקומי", נבחרה כמילת השנה לשנת 2007 על ידי מילון אוקספורד.
מערכות מזון מקומי

מערכות מזון מקומי מהוות אלטרנטיבה למודל הגלובלי־תעשייתי, בו הלקוח והיצרן מופרדים על ידי שרשרת ארוכה של מגדלים,  יצרנים ומעבדים, חברות משלוח וקמעונאים. השרשרת הארוכה מונעת מהלקוח לפקח על איכות המזון ומשאירה את הבקרה בידי אנשי הביניים. מערכת של מזון מקומי מחזירה את השליטה על בקרת איכות המוצר ותהליך הייצור לידי הלקוח, העומד ישירות מול היצרן. נמצא כי השפעתה של מערכת מזון מקומי היא לא רק סביבתית, אלא גם חברתית־כלכלית. בניית מערכות יחסים מקומיות בין יצרנים ללקוחות, מגבירה את המחויבות והנגישות של המגדל והיצרן כלפי הלקוח.
ראו גם

מזון בר קיימא
מזון איטי
| קיימות |
| --- | --- | --- |
| מושגי מפתח | איכות הסביבה • אקולוגיה • סביבתנות • טביעת רגל אקולוגית • מאזן אקולוגי • צדק בין-דורי |  |
| איומים | משבר האקלים • התחממות עולמית • הידלדלות שכבת האוזון • הכחדה המונית |  |
| אסטרטגיות סביבתיות | חשיבה סביבתית • קיימות מקומית • חינוך סביבתי • אקו-אנרכיזם • אקולוגיה עמוקה • עירוניות חדשה |  |
| פסולת | הפחתה במקור • קומפוסט (התכלות) • שימוש חוזר • מיחזור (מיחזור בישראל) • מדרג הפסולת • שטח הפסולת של האוקיינוס השקט  • שטח הפסולת של האוקיינוס ההודי  • שטח הפסולת הצפון אטלנטי |  |
| תשתיות ובנייה | תחבורה בת קיימא • בנייה ירוקה • תכנון רגיש למים • בנייה באדמה • בנייה תואמת אקלים |  |
| גינון וחקלאות | גינה קהילתית • גינון יובשני • חקלאות אורגנית • גידול ביו-אינטנסיבי • מזון מקומי • גינון גרילה • פרמקלצ'ר • יער מאכל • חקלאות עירונית |  |
| אנרגיה | אנרגיה חלופית • אנרגיה ירוקה • אנרגיה מתחדשת • אנרגיה סולארית • אנרגיית רוח • אנרגיה הידרואלקטרית • RDF |  |
| כלכלה | תרבות הצריכה • מזון מהיר • שיווק ערכי • שיווק ירוק • גרינווש • פיתוח בר-קיימא • תיירות בת קיימא • השקעה אחראית • כלכלה אקולוגית • התיישנות מתוכננת |  |
| ארגונים בישראל | החברה להגנת הטבע • המשרד להגנת הסביבה • אדם טבע ודין • אקו-ויקי • חיים וסביבה • מגמה ירוקה • המרד בהכחדה • צלול |  |
| מיזמים נבחרים | אג'נדה 21 • יום ללא קניות • תערוכת קלינטק • תחבורה היום ומחר • פרויקט עדן • ביוספירה 2 • BedZED • יום איכות הסביבה העולמי • שמיטה ישראלית |  |
הערות שוליים

↑
^ Feenstra, G. (2002) Creating space for sustainable food systems: lessons from the field. Agriculture and Human Values. 19(2). 99-106.
↑  http://www.time.com/time/magazine/article/0,9171,1200783,00.html
↑  Sonnino, R. & Marsden, T. (2006) Beyond the Divide: rethinking relationships between alternative and conventional food networks in Europe. Economic Journal of Geography. pp. 181-199.
↑  http://www.alternet.org/environment/60670/?page=2
| --- | --- |
בקרת זהויות :  NDL: 01128904 
ערך זה הוא קצרמרבנושא מזון. אתם מוזמנים לתרום לוויקיפדיה ו.
מזון לתינוקות

האכלת תינוק במחית של שעועית ירוקה.
מחית פירות לתינוקות
מזון תינוקות הוא כינוי לכל מזון שאינו חלב אם, המשמש להזנת תינוקות. יש המכלילים במונח זה תחליפי חלב אם, ויש המתייחסים במונח זה למוצרי מזון אחרים (הן מוצרים תעשייתיים והן מזון ביתי). מוצרי מזון אלה מיועדים לתינוקות שגילם פחות משנתיים, והמזון מותאם לגיל התינוק, להתפתחותו, ולמערכת העיכול שלו.
מזון זה מגיע בצורת אבקה להמסה בנוזל,  נוזל או מחית, וכן כמזון מוצק הנמס ברוק בפיו של התינוק, לאור העובדה שבשל העדר שיניים אין התינוק יכול ללעוס ולטחון את המזון בפיו.
היסטוריה

כבר בעת העתיקה נעשה שימוש בתחליפי חלב אם כמזון לתינוקות, אף שבתקופות קדומות יותר, כאשר אם לא יכלה להניק את ילדה, נעשה שימוש במינקת. עד אמצע המאה ה-19 הוכנו תחליפי חלב, ומזון תינוקות באופן ביתי, ואלה כללו מחית של דגנים, או ירקות, ונוזלים (מים או חלב). התפתחות מזון התינוקות ויצירת תחליפי המזון החלה לאחר המהפיכה התעשייתית, ועם התפתחות הרפואה והבנת התזונה הנדרשת.
בשנת 1867 המציא אנרי נסטלה, מייסד חברת נסטלה, לראשונה, מזון תינוקות מלאכותי מיובש. נסטלה ייצר מוצר זה עבור בנו של חבר, אשר לא יכל לעכל חלב פרה. ההמצאה זכתה להצלחה, ועשור לאחר מכן, בשנת 1873, מכרה החברה כחצי מיליון קופסאות מזון תינוקות מדי שנה, בארצות הברית, אירופה, ארגנטינה ובאיי הודו המערבית.
בשנות ה-20 של המאה ה-20 החל שיווק מזון תינוקות במערב אירופה ובארצות הברית תחת מיתוגו כמזון מדעי המותאם להתפתחותו של התינוק.
המזון התעשייתי, המבושל מראש והמיובש, יוצר והחל להימכר לראשונה בשנות ה-30 של המאה ה-20. חברות מזון התינוקות המובילות שהתפתחו באותה עת היו גרבר, שהחלה לייצר מזון תינוקות בשנת 1928, והיינץ.